เรื่องคือ มีเพศสัมพันธุ์กับแฟนหลังจากที่ประจำเดือนหมด ซึ่งผมยึดทฤษฎี นับหลัง 7 วัน แฟนผมมีรอบเดือนประมาณ 5 วัน ซึ่งผมทำกิจกรรมกับแฟน ในวันที่ 6 ไม่ได้สวมถุงยางและหลั่งนอกและมีกิจกรรมกันต่ออีกหลายรอบแต่ไม่มีการหลั่งในซึ่งที่ทราบมา คือ มีโอกาสที่อสุจิจะปะปนออกมากับน้ำคัดหลั่งในระหว่างที่ทำกิจกรรมได้ ซึ่งเคสนี้ยังอยุ่ในระยะปลอดภัยอยุ่หรือไม่ครับ และแฟนเป็นคนที่มีรอบเดือนไม่สม่ำเสมอ คือผมสามารถยึดตามทฤษฎี หน้า 7 หลัง 7 ได้หรือไม่ และมีโอกาสตั้งครรได้กี่% ผมกังวลมากครับ เลยจะมาปรึกษาคุณดูก่อนว่าถ้ามีโอกาสตั้งครรสูงหรือไม่? ผมเลยคิดว่าจะซื้อยาคุมฉุกเฉินมาให้แฟนทาน เพราะเรายังไม่พร้อมที่จะมีบุตรครับ แต่ผมเคยซื้อให้แฟนทานมาแล้ว 2 ครั้ง เดือนละครั้ง ซึ่งถ้าทานรอบนี้ก็จะเป็นครั้งที่ 3 ในชีวิตแฟนผมที่ทานยาคุมฉุกเฉิน ทราบมาว่ายาชนิดนี้ไม่ควรทานเกิน 2 ครั้งในชีวิตผู้หญิงจริงใช่รึปล่าวครับ? ขอคำปรึกษาด้วยนะครับคุณ กังวลมากครับ ซื่อผมไม่อยากให้แฟนผมทานเลย เพราะกลัวจะมีอันตรายระยะยาวครับ
สวัสดีค่ะ ไม่แนะนำให้ใช้วิธีนับวันปลอดภัยเพื่อป้องกันการตั้งครรภ์เนื่องจากมีโอกาสผิดพลาด และคลาดเคลื่อนได้มาก เนื่องจากไข่ตกในผู้หญิงไม่ได้ตกสม่ำเสมอหรือตรงกันทุกเดือน อีกทั้งหากมีเลือดออกผิดปกติทางช่องคลอดที่ทำให้เข้าใจผิดว่าเป็นประจำเดือนก็จะนับผิดไปได้หากมีเพศสัมพันธ์ไม่ได้ป้องกัน ไม่ว่าช่วงใดของเดือน จึงเป็นข้อบ่งชี้ในการใช้ยาคุมกำเนิดฉุกเฉิน ไม่ได้มีข้อบังคับว่าต้องกินไม่เกินเท่าไรในชีวิตหรือต่อเดือนค่ะ แต่การใช้บ่อยๆทำให้มีผลข้างเคียงเรื่องเลือดออกผิดปกติได้มาก และประสิทธิภาพก็ต่ำกว่าวิธีอื่นๆแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก